
Na podlagi tretjega odstavka 17. člena, petega odstavka 23. člena, petega in sedmega odstavka 25. člena, drugega odstavka 30. člena, 48. člena, osmega odstavka 81. člena, četrtega odstavka 83. člena, četrtega odstavka 88. člena in 91. člena Zakona o znanstvenoraziskovalni in inovacijski dejavnosti (Uradni list RS, št. 186/21 in 40/23) in po predhodnem soglasju ministra za visoko šolstvo, znanost in inovacije št.  z dne  je Upravni odbor Javne agencije za raziskovalno dejavnost Republike Slovenije na  seji dne  sprejel


SPLOŠNI AKT 
O EVALVACIJAH IN IZVAJANJU STABILNEGA FINANCIRANJA ZNANSTVENORAZISKOVALNE DEJAVNOSTI 

I. SPLOŠNE DOLOČBE

1. člen
(vsebina splošnega akta)

Ta splošni akt ureja:
· evalvacije v okviru stabilnega financiranja znanstvenoraziskovalne dejavnosti (v nadaljnjem besedilu: stabilno financiranje) prejemnikov stabilnega financiranja;
· usposabljanje mladih raziskovalcev vključno z enotnim rokom za objavo razpisa za mlade raziskovalce; 
· vstop novih prejemnikov v stabilno financiranje in podelitev koncesije za izvajanje javne službe na področju znanstvenoraziskovalne dejavnosti;
· razdelitev sredstev za razvojni steber financiranja (v nadaljnjem besedilu: RSF) in programe nacionalnih raziskav (v nadaljnjem besedilu: PNR).


2. člen
(pomeni izrazov)

Posamezni izrazi v tem splošnem aktu imajo naslednji pomen:
1. Kriterij je splošni element ocenjevanja, ki se uporablja pri ocenjevanju. 
2. Kazalnik je element ocenjevanja znotraj posameznega kriterija.
3. Merilo je element znotraj posameznega kazalnika, ki se uporablja pri ocenjevanju.
4. Raziskovalni program (v nadaljnjem besedilu: program) je zaokroženo področje znanstvenoraziskovalnega dela, za katero je pričakovati, da bo aktualno in uporabno v daljšem časovnem obdobju, ki ustreza minimalnim pogojem iz tega splošnega akta in je voden v informacijskem sistemu agencije.
5. Raziskovalno področje je področje, opredeljeno v Delovnem programu Evropskega raziskovalnega sveta (ERC), ki ga, v letu pred začetkom pogodbenega obdobja iz 28. člena Zakona o znanstvenoraziskovalni in inovacijski dejavnosti (v nadaljnjem besedilu: zakon), sprejme Znanstveni svet ERC in potrdi Evropska komisija (v nadaljnjem besedilu: področje). Na ta način določena raziskovalna področja ostanejo enaka celotno pogodbeno obdobje.
6. Primarno področje je področje, v katerega se pretežno ali v celoti uvršča vsebina programa. 
7. Sekundarno področje je področje, ki ga prejemnik lahko izbere, če programi prejemnika na primarnem področju v velikem obsegu pokrivajo tudi drugo ERC področje.
8. Evalvacija po področjih je evalvacija vseh raziskovalnih programov posameznega prejemnika v okviru posameznega raziskovalnega področja kot zaokroženega področja znanstvenoraziskovalnega dela v okviru stabilnega financiranja, vključno z evalvacijo infrastrukturne dejavnosti in izvajanjem usposabljanja mladih raziskovalcev ter v povezavi s 1., 2. in 3. točko drugega odstavka 28. člena zakona in strateškim razvojnim programom prejemnika stabilnega financiranja, ki veljajo v tekočem pogodbenem obdobju. 
9. Prejemnik je javna raziskovala organizacija, drugi javni zavodi iz 81. člena zakona in koncesionarji na podlagi podeljenih koncesij za izvajanje javne službe na področju znanstvenoraziskovalne dejavnosti, ki izpolnjuje minimalne zakonske pogoje za pridobitev stabilnega financiranja.
10. Prijavitelj je raziskovalna organizacija (v nadaljnjem besedilu RO), ki je vpisana v evidenco izvajalcev znanstvenoraziskovalne dejavnosti in odda prijavo na javni razpis. 
11. FTE področja posameznega prejemnika je vsota FTE raziskovalcev z doktoratom v zadnjem letu, za katerega so zbrani podatki vseh raziskovalnih programov posameznega prejemnika na področju iz poročil o letni razporeditvi raziskovalnih ur (v nadaljnjem besedilu: PRU).
12. Letno vsebinsko poročilo je poročilo prejemnika o doseganju ciljev stabilnega financiranja, skladno s strateškimi, dolgoročnimi in razvojnimi cilji prejemnika, ukrepi za njihovo dosego, ciljnimi in izhodiščnimi vrednostmi ter kazalniki, s katerimi se spremlja doseganje ciljnih vrednosti in načrtom izvajanja znanstvenoraziskovalne dejavnosti, ki so v skladu z zakonom sestavni del pogodbe o stabilnem financiranju.
13. Postopkovnik o izvedbi evalvacij (v nadaljnjem besedilu: postopkovnik) je izvedbeni akt, ki ga sprejme Znanstveni svet ARIS (v nadaljnjem besedilu: ZSA), v katerem se za posamezne ocenjevalne postopke, ki jih ureja ta splošni akt, po potrebi določi podrobnejši postopek ocenjevanja.
14. Dosežek je pomemben ali izjemen rezultat dela, ki je nastal v ocenjevalnem obdobju in temelji na odličnih raziskavah, opravljenih v okviru ocenjevane enote. 
15. Indeks kakovosti je rezultat evalvacij ocenjevanih enot po kazalnikih in kriterijih in predstavlja podlago za izračun dodelitve deleža sredstev v povezavi s 25. členom zakona.


3. člen
(načelo avtonomije prejemnikov)

Prejemnik avtonomno razporeja sredstva stabilnega financiranja v skladu z zakonom, uredbo, tem splošnim aktom in aktom, ki ga sprejme prejemnik.

4. člen
(spremljanje in nadzor ARIS)

(1) ARIS spremlja in nadzira porabo sredstev stabilnega financiranja s finančnega vidika prek finančnih poročil po vsebinskih sklopih in ekonomskih namenih v skladu z uredbo, ki ureja financiranje znanstvenoraziskovalne dejavnosti iz Proračuna Republike Slovenije (v nadaljnjem besedilu: uredba), prek poročil o PRU ter z vidika namenske porabe sredstev.

(2) ARIS vsebinsko spremlja in nadzoruje izvajanje stabilnega financiranja na podlagi naslednjih evalvacij:
- evalvacija po področjih;
- institucionalna samoevalvacija; 
- institucionalna evalvacija. 


II. VSTOP PREJEMNIKOV V STABILNO FINANCIRANJE

5. člen
(pogoji za ohranitev oz. vstop v sistem stabilnega financiranja)

(1) V sistem stabilnega financiranja znanstvenoraziskovalne dejavnosti lahko vstopijo raziskovalne organizacije, ki izpolnjujejo z zakonom predpisane pogoje.

(2) Pri preverjanju pogojev se upoštevajo podatki iz informacijskega sistema ARIS, prijavne vloge na javni razpis iz 6. člena tega splošnega akta, ter baze projektov pri Evropski komisiji, v katerega ima vpogled ministrstvo, pristojno za znanost. 

(3) ARIS lahko pozove RO, da v roku, ki ni krajši od 14 dni, na predpisanem obrazcu ARIS dostavi podatke in dokazila o izpolnjevanju pogojev.

6. člen
(javni razpis)

(1) ARIS lahko v letu pred evalvacijo po področjih na svoji spletni strani objavi javni razpis za:
· [bookmark: OLE_LINK2][bookmark: OLE_LINK3]vstop v sistem stabilnega financiranja javnih zavodov iz 81. člena zakona, ki še niso v sistemu stabilnega financiranja;
· podelitev koncesij za izvajanje javne službe v znanstvenoraziskovalni dejavnosti iz 82. in 83. člena zakona za koncesionarje, ki še niso v sistemu stabilnega financiranja.

(2) Prijavitelj v prijavi navede seznam programskih skupin, ki bi jih želel uvrstiti v evalvacijo po področjih in pripadajoča področja. Prijavi priloži dokazila o izpolnjevanju pogojev iz 80. člena zakona.

(3) Če prijavitelj ne izpolnjuje predpisanih pogojev, se prijava zavrne z odločbo direktorja ARIS.

(4) Prijavitelje, ki izpolnjujejo predpisane pogoje, ARIS pozove k oddaji prijav za raziskovalne programe v okviru javnega poziva za oddajo prijav, ko poteka evalvacija po področjih na področju, ki ga prijavitelj navede v prijavi na javni razpis.

(5) Prijavitelj je uspešen na razpisu, če indeks kakovosti prijavitelja doseže vsaj 50% indeksa najbolje ocenjenega prejemnika. Prijava se sprejme ali zavrne s sklepom direktorja ARIS. 

(6) Pri izračunu sredstev za novega prejemnika se upošteva, da se prejemniku za vsak nov program letno dodeli 150.000 EUR za PSF-O in 130.000 EUR za ISF-O, razen če prejemnik zaprosi za manjši znesek.

(7) Novi prejemnik vstopi v sistem stabilnega financiranja v letu, ki sledi letu evalvacije po področjih.

(8) Za vsebino in postopek javnega razpisa za nove prejemnike se smiselno uporabljajo določbe splošnega akta ARIS, ki ureja postopek izvedbe javnega razpisa za izbor temeljnih raziskovalnih projektov.






7. člen
(postopek odvzema koncesije)

(1) Če ARIS ugotovi, da so podani razlogi za odvzem koncesije, ki jih določa zakon, koncesionarja pozove, da v roku, ki ni daljši od 30 dni, nepravilnosti odpravi. Na predlog koncesionarja se rok izjemoma lahko podaljša še za največ 30 dni, če koncesionar izkaže, da za to obstajajo upravičeni razlogi. V tem času se stabilno financiranje začasno prekine. 

(2) Če koncesionar nepravilnosti v roku iz prejšnjega odstavka ne odpravi, direktor ARIS izda odločbo o odvzemu koncesije.


III. EVALVACIJA PO PODROČJIH 

8. člen
(predmet ocenjevanja)


(1) Programi, ki se pri posameznem prejemniku izvajajo v okviru področja, ki je predmet evalvacije, se ne ocenjujejo posamično, ampak kot celota. 

(2) Evalvacije po področjih potekajo na podlagi javnega poziva, ki ga ARIS objavi na svoji spletni strani, in sicer lahko potekajo vsako leto, razen v zadnjem letu pogodbenega obdobja, v katerem poteka postopek pogajanj za sklenitev pogodbe o stabilnem financiranju ter v letu pred njim. 

(3) V zadnjem letu pogodbenega obdobja ARIS na svoji spletni strani objavi razpored evalvacij raziskovalnih področij za naslednje pogodbeno obdobje.

9. člen
(program)

(1) Minimalni letni obseg programa je 1 FTE (brez FTE mladih raziskovalcev) in ga lahko izvaja en ali več prejemnikov. Na programu morajo morajo poleg vodje programa sodelovati najmanj trije raziskovalci z doktoratom znanosti.

[bookmark: _Hlk161665166](2) V zadnjem letu pogodbenega obdobja ARIS pozove prejemnike k opredelitvi primarnega področja posameznega programa, ki ima lahko samo eno primarno področje. V primeru, da programi prejemnika na primarnem področju v velikem obsegu pokrivajo tudi drugo področje, lahko prejemnik izbere tudi sekundarno področje.   

(3) Prejemnik lahko v okviru stabilnega financiranja ustanovi nov program, preoblikuje obstoječi program ali ukine program v delu, ki poteka pri prejemniku. Preoblikovanje programa je lahko združitev, razdružitev ali kombinacija navedenih načinov preoblikovanja. Prejemnik mora vse spremembe po tem členu sporočiti ARIS v 30 dneh od nastale spremembe. Spremembe veljajo praviloma od 1. januarja tekočega leta dalje.

(4) Programi, ki se izvajajo pri več prejemnikih, se lahko razdružijo ali še naprej delujejo povezano. Razdružitev poteka skladno z določbami internih aktov prejemnikov. Način njihovega povezanega delovanja določa konzorcijska pogodba, ki jo sklenejo sodelujoče RO. 

(5) Obvestilo o spremembi iz četrtega odstavka tega člena mora vsebovati obvezne sestavine programa, ki so: naslov, vodja programa, raziskovalno področje, cilji programa, sestava programske skupine, obseg financiranja programa v EUR in FTE. Vzorec obvestila ARIS objavi na svoji spletni strani.

(6) Pri objavi in v javnih predstavitvah znanstvenoraziskovalnih dosežkov programa je treba navesti afiliacijo prejemnika, šifro programa ter naziv sofinancerja - Javna agencija za znanstvenoraziskovalno in inovacijsko dejavnost Republike Slovenije (angl. Slovenian Research and Innovation Agency). 

(7) Vsi dosežki, ki so bili financirani iz javnih sredstev v deležu več kot 50 %, morajo biti objavljeni v odprtem dostopu z dnevom objave. Sankcije za neupoštevanje določi ARIS v pogodbi o financiranju prejemnika.

10. člen
(raziskovalna, programska in infrastrukturna skupina)

(1) Raziskovalna skupina je skupina raziskovalcev, tehničnih in strokovnih sodelavcev, ki izvaja znanstvenoraziskovalno dejavnost v raziskovalnih organizacijah. Raziskovalne skupine so lahko programske, infrastrukturne, projektne itd.

(2) Program izvaja programska skupina v eni ali več RO, ki so prejemniki. Prejemnik lahko izvaja več raziskovalnih programov. 

(3) Programsko skupino vodi vodja, ki izpolnjuje zakonsko določene pogoje za vodjo raziskovalnega programa in je lahko vodja le ene programske skupine. V primeru izvajanja programa na več RO se določi kontaktno osebo programa na vsaki RO. Naloge vodje programske skupine in kontaktnih oseb prejemnikov določijo sodelujoče RO v medsebojni konzorcijski pogodbi. 

(4) V programski skupini lahko poleg vodje, raziskovalcev in tehničnih sodelavcev sodelujejo tudi mladi raziskovalci, upokojeni raziskovalci in raziskovalci, ki so v celoti financirani izven stabilnega financiranja. Minimalno obremenitev vodje in raziskovalcev v programski skupini določi prejemnik stabilnega financiranja za svoje zaposlene.

(5) Infrastrukturna skupina izvaja infrastrukturno dejavnost prejemnika. V infrastrukturni skupini poleg vodje in raziskovalcev lahko sodelujejo še tehnični in strokovni sodelavci. Člani infrastrukturne skupine so lahko tudi člani programske skupine.

(6) Pogoje za vodjo infrastrukturne skupine določi prejemnik. Vodja infrastrukturne skupine je lahko tudi vodja programske skupine. 

(7) Vodja, člani in kontaktne osebe programske in infrastrukturne skupine, razen upokojeni raziskovalci, morajo biti zaposleni pri prejemniku. 

(8) Dejanski obseg izvajanja znanstvenoraziskovalne dejavnosti, financirane iz sredstev ISF-I in PSF-PR prejemnik poroča v PRU za posamezno programsko in infrastrukturno skupino.

(9) Pri izvedbi vsebinskega spremljanja in nadzoru izvajanja stabilnega financiranja na podlagi evalvacij iz drugega odstavka 4. člena se lahko upošteva vse člane programskih skupin posameznega prejemnika v okviru področja v zadnjih šestih letih.

11. člen
(ocenjevalna skupina)


(1) Za izvedbo evalvacije po področjih, ZSA na predlog ZEP in po posvetu z ISA imenuje - člane ocenjevalne skupine, ki jo sestavljajo najmanj trije neodvisni tuji recenzenti za vsako področje. ZEP pri predlogu članov upošteva tudi njihovo ekspertizo na morebitnih sekundarnih področjih. Ocenjevalna skupina ima člane in predsednika. 

(2) Ocenjevalna skupina evalvacijo opravi na podlagi kriterijev, kazalnikov in meril, ki jih določajo zakon, ta splošni akt in postopkovnik. 

12. člen
(gradivo za ocenjevanje)

(1) Gradivo za ocenjevanje, ki ga pripravi prejemnik, mora biti v angleškem jeziku. Gradivo pokriva zadnjih 6-let pred letom evalvacije (v nadaljevanju: ocenjevano obdobje) in vsebuje:

· poročilo o pomenu in perspektivi znanstvenoraziskovalnega dela, ki vsebuje tudi načrt in cilje izvajanja znanstvenoraziskovalne dejavnosti za tekoče pogodbeno obdobje ter poročilo o doseganju strateških, dolgoročnih in razvojnih ciljev prejemnika na področju (priloga …);
· najpomembnejše znanstvenoraziskovalne dosežke s kratkim opisom vsakega dosežka, njegovega pomena in perspektive ter utemeljitvijo za njegov nastanek in referencami; 
· poročila vpliva, ki prikazujejo družbeni vpliv na različnih področjih (npr. političen, pravni, zdravstveni, kulturni, tehnološki, družbeni, ekonomski, okoljski vpliv); 
· opredelitev viabilnosti, vključno z infrastrukturno dejavnostjo, in razvojem kadrov, izvajanjem usposabljanja mladih raziskovalcev ter nacionalno in mednarodno vpetostjo;
· finančne kazalnike (sredstva programov ARIS, sredstva projektov ARIS in sredstva iz drugih virov) na področju.

(2) Dosežki iz druge alineje prejšnjega odstavka, ki se lahko upoštevajo pri ocenjevanju posameznih ocenjevanih enot, so navedeni v Prilogi 5, ki je sestavni del tega splošnega akta.

(3) Skupno število dosežkov je 2,5 x FTEp, kjer je FTEp FTE področja pri prejemniku), zaokroženo navzgor. Pri posameznem dosežku se izpostavi en posamezni avtor, soavtor ali soustvarjalec, ki je lahko na posameznem področju izpostavljen največ petkrat. 

(4) Vsak dosežek lahko pri posameznem prejemniku na posameznem področju nastopa samo enkrat; publikacij, ki ne navajajo programa oz. financiranja ARIS, se ne upošteva. 

(5) . Minimalno število različnih raziskovalcev, ki morajo biti izpostavljeni na dosežkih prejemnika na posameznem področju, je enako FTE področja. Vsak dosežek se upošteva z enakim deležem FTE.

(6) Struktura poročila o dosežku je opredeljena v Prilogi 4, ki je sestavni del tega splošnega akta.

(7) Zahtevano število poročil vpliva je:

	Skupno število FTE področja
	Število oddanih poročil vpliva

	do 1,49
	1

	1,5 do 9,99
	2

	10 do 17,49
	3

	17,5 do 24,99
	4

	25 do 32,49
	5

	32,5 do 39,99
	6

	nad 40
	7



(8) Struktura poročila vpliva je opredeljena v Prilogi 3, ki je sestavni del tega splošnega akta. Vsako poročilo vpliva se upošteva z enakim deležem FTE.

(9) Pravilnost podatkov v zvezi s finančnimi kazalniki se preverja skladno z 92. členom zakona.

(10) Gradivo lahko obsega tudi pregled bibliometričnih podatkov ocenjevanih enot na področju evalvacije, ki jih pripravi ARIS skladno s predlogom ocenjevalne skupine.

[bookmark: _Hlk161665490](11) Obrazce za oddajo gradiva pripravi ARIS in jih objavi na spletnih straneh.

(12) Gradivo prejemnik odda v elektronski obliki v okviru elektronskega prijavnega sistema ARIS. 

13. člen
(elementi ocenjevanja)

(1) Elementi ocenjevanja so kriteriji, kazalniki in merila. 

(2) Za evalvacijo po področjih se uporabljajo naslednji kvalitativni kriteriji: 
1. znanstvena odličnost; 
2. viabilnost;
3. družbeni vpliv. 

(3) Kazalniki znotraj kriterijev iz prejšnjega odstavka in merila po posameznih kazalnikih evalvacije raziskovalnih programov so navedeni v Prilogi 1, ki je sestavni del tega splošnega akta. 


14. člen
(ocene)

(1) Za evalvacijo po področjih se uporabljajo naslednje ocene, ki so podrobno opredeljene v prilogi 1.E:
· A – odlično;
· B – zelo dobro;
· C – solidno;
· D – ne dosega kriterijev oz. ni primerno za uvrstitev v ocene A, B, C.

(2) Skupna ocena prejemnika na ERC področju se izračuna kot indeks kakovosti področja Qp iz Priloge 1.F.III tako, da 50 % ocene predstavlja ocena znanstvene odličnosti, 25% ocene predstavlja ocena družbenega vpliva in 25% ocene predstavlja ocena viabilnosti. 


15. člen
(obvezni koraki ocenjevalnega procesa)

Ocenjevalna skupina mora v postopku ocenjevanja opraviti najmanj naslednje korake:

· pregled gradiva za evalvacijo; 
· strukturiran pogovor z raziskovalci, ki ga opravijo najmanj trije člani ocenjevalne skupine; del pogovora je namenjen tematikam odprta znanost, internacionalizacija, prenos znanja, infrastruktura, razvoj kadrov;
· krajši pogovor med ocenjevalno skupino in doktorandi ter podoktorskimi sodelavci, kot so opredeljeni v splošnem aktu ARIS o raziskovalnih nazivih, ki se izvede ločeno.

16. člen
(rezultat evalvacije)

(1) Rezultat dela ocenjevalne skupine je poročilo v angleškem jeziku, ki ga sestavljata ocena področja prejemnika in priporočilo za izboljšanje njegovega delovanja. Poročilo mora slediti kriterijem in kazalnikom ter mora vsebovati utemeljitev ocen ter priporočila.

(2) ARIS osnutek poročila posreduje prejemniku v seznanitev. Prejemnik lahko v 30 dneh od prejema predloga poročila ARIS pošlje odzivno poročilo. Ocenjevalna skupina pripravi poročilo o izvedeni evalvaciji, pri čemer upošteva odzivno poročilo prejemnika. 

(3) Struktura poročila je vsebovana v Prilogi 2, ki je sestavni del tega splošnega akta.

(4) Poročila o izvedenih evalvacijah po področjih obravnava in se z njimi seznani ZSA in so javno objavljena na spletnih straneh ARIS, skupaj z imeni in afiliacijami članov in predsednika ocenjevalne skupine.

IV. INSTITUCIONALNA SAMOEVALVACIJA

17. člen
(predmet institucionalne samoevalvacije)

(1) Institucionalno samoevalvacijo izvedejo prejemniki na podlagi 31. člena zakona. ARIS prejemnikom nudi podporo pri izvedbi samoevalvacije v obliki pripravljene strukture potrebne dokumentacije ter priporočil oziroma usmeritev za izvedbo. 

(2) Predmet samoevalvacije je celotna znanstvenoraziskovalna dejavnost prejemnika in obsega:
- rezultate evalvacije po področjih, 
- obravnavo širšega družbeno-ekonomskega vpliva in 
- obravnavo kakovosti raziskovalnega institucionalnega okolja, ki ga nudi institucija.

(3) V okviru kakovosti raziskovalnega institucionalnega okolja se upošteva tudi raznolikost virov financiranja, stopnja nacionalne vpetosti in stopnja internacionalizacije, uporaba in odprtost raziskovalne ter institucionalne infrastrukture, ukrepi za razvoj kadrov, ukrepi za prenos znanja, delovanje prejemnikov po načelih odprte znanosti ter kakovost drugih aktivnosti znanstvenoraziskovalne dejavnosti in podpornih aktivnosti prejemnika stabilnega financiranja za zagotovitev nemotenega in kvalitetnega znanstvenoraziskovalnega dela (npr. komunikacija znanosti) in ocena upravne, administrativne strukture, procesov ter podpore poslovanju. 

(4) Prejemnik sam določi po kakšnih ocenjevalnih enotah bo izvedel evalvacijo.

(5) Prejemnik lahko izvede samoevalvacijo kot zunanjo evalvacijo.





18. člen
(poročilo o institucionalni samoevalvaciji)

(1) Poziv za oddajo poročila o samoevalvaciji objavi ARIS na spletni strani.

(2) Prejemnik sestavi poročilo o samoevalvaciji v slovenskem in angleškem jeziku in ga odda ARIS v roku, določenem v pozivu iz prejšnjega odstavka. Pri tem upošteva enake kriterije in kazalnike kot za evalvacijo po področjih.

(3) Priporočeni obrazci za oddajo poročila so enaki obrazcem za izvedbo evalvacije po področjih, ki jih ARIS objavi na spletnih straneh. Prejemniki obliko poročila lahko prilagodijo svojim potrebam, mora pa zajemati vse elemente iz drugega in tretjega odstavka prejšnjega člena.

(4) ARIS objavi povzetek poročila o institucionalni samoevalvaciji na svoji spletni strani.


V. INSTITUCIONALNA EVALVACIJA

19. člen
(predmet in namen)

(1) Predmet institucionalne evalvacije je celotna znanstvenoraziskovalna dejavnost posameznega prejemnika, pri čemer se upoštevajo tudi rezultati evalvacije po področjih in institucionalne samoevalvacije.

(2) Institucionalno evalvacijo izvaja ARIS na podlagi 25. člena zakona z namenom določitve deleža sredstev PSF-O + ISF-O v skladu z navedeno zakonsko določbo. 

(3) Institucionalna evalvacija se izvede v letu pred izvedbo dodelitve sredstev.

20. člen
(elementi ocenjevanja in ocena)

(1) Za institucionalno evalvacijo se uporabijo naslednji kriteriji: 
1. znanstvena odličnost, 
2. družbeni vpliv in gospodarski vpliv,
3. mednarodna vpetost in viabilnost.

(2) Kazalniki znotraj kriterijev iz prejšnjega odstavka in merila po posameznih kazalnikih so določeni v Prilogi 1. 

(3) Vrednosti numeričnih kazalnikov se zajamejo na ravni prejemnika. Zadnje upoštevano leto za posamezen kazalnik je leto, za katero so ARIS podatki znani oziroma posredovani. Upoštevajo se zadnji znani podatki. 

21. člen
(ocenjevalna skupina in glavni panel)

[bookmark: _Hlk161406961]Za izvedbo institucionalne evalvacije ZSA imenuje ocenjevalno skupino za vsako ERC domeno s strokovnjaki iz predstavnikov področij znotraj domene. Iz predsednikov ocenjevalnih skupin domen se oblikuje glavni panel, katerega naloga je usklajevanje informacij in zagotavljanje ocenjevalnih standardov med posamičnimi paneli. Glavni panel poleg predsednikov posamičnih ERC domen vsebuje tudi po enega strokovnjaka za inovacije in sodelovanje z mladimi, ki ju imenuje ZSA in v ocenjevalni skupini sodelujeta kot vabljena člana brez glasovalne pravice. Glavnemu panelu predseduje glavni ocenjevalec, ki ni član nobene ocenjevalne skupine in ga soglasno potrdijo člani znanstvenih svetov ved ter imenuje ZSA.

22. člen
(gradivo in proces institucionalne evalvacije)

[bookmark: _Hlk161407166](1) Gradivo za institucionalno evalvacijo obsega poročilo o evalvaciji po področjih in poročilo o samoevalvaciji.

(2) Minimalni zahtevani koraki evalvacije so enaki, kot jih določa 15. člen tega splošnega akta. Pogovori z vodstvom se lahko izvajajo pri prejemniku.

23. člen
(rezultat institucionalne evalvacije)

[bookmark: _Hlk161407207](1) Rezultat institucionalne evalvacije je poročilo o institucionalnih evalvacijah ter skupni indeks kvalitete za posamezne institucije, pridobljen skladno z metodologijo iz Priloge 1, ki je podlaga za določitev sredstev za stabilno financiranje. 

[bookmark: _Hlk161843239](2) Struktura poročila iz prvega odstavka je vsebovana v Prilogi 2. Poročilo mora slediti kriterijem in kazalnikom ter mora vsebovati utemeljitev ocen. Za kvaliteto poročila je odgovoren glavni ocenjevalec.

24. člen
(sprememba obsega sredstev stabilnega financiranja)

(1) Skladno s 25. členom zakona ARIS naredi izračun spremembe obsega sredstev za stabilno financiranje za vsakega prejemnika. Izračun temelji na ocenah, pridobljenih na podlagi institucionalne evalvacije.

[bookmark: _Hlk161407488](2) Pri izvedbi izračuna ARIS upošteva sredstva iz programskega in institucionalnega stebra financiranja. Sredstva iz razvojnega stebra (RSF) in sredstva za programe nacionalnih raziskav (PNR) se pri izvedbi izračuna ne upoštevajo.

[bookmark: _Hlk161407521](3) Sredstva se razdelijo tako, da se na začetku naslednjega pogodbenega obdobja do 10% zneska stabilnega financiranja, ki je namenjen za ISF + PSF, v deležu, ki ga določi minister, izvzame iz delitve po prvem odstavku 25. člena zakona in se prejemnikom stabilnega financiranja dodeli na podlagi rezultatov institucionalne evalvacije iz 25. člena zakona. Izračuna se razmerje med oceno posameznega prejemnika in najbolje ocenjenega prejemnika in se v tolikšnem deležu izvzeti delež financiranja prejemniku vrne. Vsoto preostankov se vrne instituciji v deležu njenega začetnega deleža v vsoti ISF-O in PSF-O za vse prejemnike.

(4) Sklep o izračunu, na podlagi katerega se določi povečanje ali zmanjšanje sredstev ISF-O in PSF-O, sprejme direktor ARIS.. Na podlagi sklepa direktorja ARIS se spremembe uredijo z aneksom k pogodbi o stabilnem financiranju med prejemnikom in ARIS.

(5) Rezultati institucionalne evalvacije se uporabijo za financiranje s 1. januarjem v letu, ki je določeno v tretjem odstavku 25. člena zakona.


VI. MLADI RAZISKOVALCI

25. člen
(namen financiranja usposabljanja mladih raziskovalcev)

ARIS financira usposabljanje mladih raziskovalcev z namenom, da se:

· obnovita raziskovalni in raziskovalno-pedagoški kader prejemnika;
· poveča raziskovalna zmogljivost raziskovalnih skupin;
· poveča kadrovski potencial za druge uporabnike iz javnega in zasebnega sektorja.

26. člen
(pogoji za mentorje in mlade raziskovalce)

(1) Prejemnik avtonomno izbere mentorje in kandidate za mlade raziskovalce.

(2) Kandidat za mladega raziskovalca lahko vstopi v sistem financiranja usposabljanja mladih raziskovalcev najkasneje štiri leta po zaključku študijskega programa druge stopnje oziroma izobrazbe, ki ustreza ravni izobrazbe, pridobljene po študijskih programih druge stopnje (upošteva se leto zaključka), in je v skladu z zakonom, ki ureja slovensko ogrodje kvalifikacij, uvrščena na 8. raven oziroma primerljivega študijskega programa, doseženega v tujini. Obdobje iz prejšnjega stavka se lahko podaljša zaradi upravičenih odsotnostih v primerih in na način, kot je določeno v petem odstavku 61. člena zakona. Mladi raziskovalec mora biti vpisan v akreditiran doktorski študijski program v RS.

(3) Mentor mora biti zaposlen pri prejemniku, hkrati pa mora izpolnjevati pogoje za vodjo temeljnega ali aplikativnega projekta, ki jih sprejme upravni odbor ARIS.

(4) Mladi raziskovalec mora biti pri prejemniku zaposlen na delovnem mestu mladi raziskovalec s šifro H017002 po Kolektivni pogodbi za raziskovalno dejavnost za polni delovni čas ali za krajši delovni čas v skladu s predpisi o pokojninskem in invalidskem zavarovanju, predpisi o zdravstvenem zavarovanju ali predpisi o starševskem varstvu in biti vpisan v Evidenco RO. 

(5) Mentor in mladi raziskovalec sta v obdobju financiranja mladega raziskovalca izjemoma lahko člana različnih programskih skupin.

27. člen
(razpis za kandidate za mlade raziskovalce)

Enotni prvi rok za objavo razpisa za mlade raziskovalce, ki ga je prejemnik dolžan objaviti na svoji spletni strani in na Zavodu Republike Slovenije za zaposlovanje, je 15. marec, če je na ta datum dela prost dan, pa prvi naslednji delovni dan po tem datumu.

28. člen
(sporočanje imen novih mladih raziskovalcev)

Prejemnik je dolžan sporočiti ARIS ime in priimek mladega raziskovalca v 30 dneh od zaposlitve mladega raziskovalca ter ga z dnem zaposlitve vključiti v programsko skupino.



29. člen
(obseg financiranja usposabljanja mladega raziskovalca)

(1) Mladi raziskovalec je v obdobju usposabljanja financiran iz sredstev PSF-O, ki je namenjen mladim raziskovalcem, največ v obsegu 4 FTE ne glede na trajanje obdobja financiranja. Letno obremenitev mladega raziskovalca prejemnik poroča v PRU.

(2) Prejemnik je mlademu raziskovalcu dolžan izplačevati plačo v skladu s predpisi, ki urejajo sistem plač v javnem sektorju.

30. člen
(poročanje o usposabljanju)

Prejemnik je dolžan v 30 dneh sporočiti ARIS podatek o uspešnem zaključku usposabljanja mladega raziskovalca ter datum pridobitve znanstvenega naslova doktor znanosti. Če prejemnik ARIS ne sporoči podatka o uspešnem zaključku doktorskega študija mladega raziskovalca, se šteje, da usposabljanje ni uspešno zaključeno.


VII. SREDSTVA ZA RSF IN PNR

31. člen
(razvojni steber financiranja – RSF-O)

[bookmark: _Hlk161409489](1) ARIS izračuna sredstva za RSF-O in jih prejemniku dodeli s sklepom direktorja ARIS. Pri izračunu se upošteva vsota ISF-O in PSF-O, pri čemer se sredstva za financiranje ESFRI ne upoštevajo.

(2) Prejemnik je dolžan načrtovati porabo sredstev RSF-O v načrtu sredstev za izvajanje stabilnega financiranja znanstvenoraziskovalne dejavnosti. 

(3) Prejemnik je dolžan poročati o porabi sredstev RSF-O v finančnem poročilu v skladu z uredbo ter vsebinsko poročati o aktivnosti RSF-O v okviru poročila institucionalne samoevalvacije ter letnem vsebinskem poročilu.

[bookmark: _Hlk161409531](4) Prejemnik lahko sredstva RSF-O nameni tudi za poskusno izvajanje raziskav, za katere lahko kasneje ustanovi nov program.

[bookmark: _Hlk161409573](5) Če znotraj RSF izvaja raziskave, mora za to ustanoviti modelni program, ki ga prejemnik ustanovi za poizkusno izvajanje raziskav, na podlagi katerih se lahko pozneje vzpostavijo novi raziskovalni programi (v nadaljnjem besedilu: protoprogram) in o tem obvestiti ARIS v rokih in na obrazcih, kot veljajo za spremembe raziskovalnih in infrastrukturnih programov. ARIS ta del financira v okviru pravil, ki veljajo za financiranje PSF-PR. Letno obremenitev članov, ki izvajajo protoprogram, prejemnik poroča v PRU.

32. člen
(programi nacionalnih raziskav – PNR)

[bookmark: _Hlk161409643](1) Izbor prijav PNR izvede ARIS na podlagi javnega poziva oziroma javnega povabila za tematike, opredeljene skladno z zakonom, kjer se opredeli tudi najvišji obseg sredstev. Za postopek javnega poziva oziroma javnega povabila za izbor PNR se uporabljajo določbe splošnega akta ARIS, ki ureja postopke (so)financiranja (v nadaljnjem besedilu: SA o postopkih), v delu, ki opredeljuje postopek izvedbe javnega razpisa za izbor temeljnih raziskovalnih projektov. 

(2) Vodja predlaganega PNR mora izpolnjevati enake pogoje, kot so z zakonom in SA o postopkih, določeni za vodjo temeljnega raziskovalnega projekta.

(3) V postopku izbora prijav PNR se uporabijo kriteriji, kazalniki in merila, določeni v SA o postopkih, za evalvacijo prijav za izbor temeljnih raziskovalnih projektov. 

[bookmark: _Hlk161409668](4) Prijave PNR ocenjujejo tuji recenzenti. 

(5) Na podlagi izvedenega ocenjevanja strokovno telo za izbor prijav izdela predlog prednostnega seznama prijav za sofinanciranje PNR in ga pošlje ZSA v obravnavo.

(6) Če več prijav doseže enako število točk, o izboru teh prijav odloči ZSA na podlagi razprave o pomenu predlaganih prijav v okviru tematik za PNR, skladnosti s prioritetnimi področji, opredeljenimi v strateških dokumentih države, obsega sredstev za ta namen ter vključenosti Slovencev v zamejstvu.

(7) Izbor prijav PNR se izvede v zadnjem letu šestletnega pogodbenega obdobja iz 28. člena zakona.


VIII. PREHODNE, KONČNE IN DRUGE DOLOČBE

33. člen
(časovnica izvedbe evalvacije)

Podrobnejše korake pri izvedbi evalvacij, časovnico in predviden pregled aktivnosti ARIS objavi na spletni strani. 

34. člen
(prehodna določba)

(1) V primeru, da minister v prvem pogodbenem obdobju stabilnega financiranja v skladu s tretjim odstavkom 25. člena zakona, določi delež financiranja za prerazporeditev med prejemniki, ki je višji od 0 %, se pri izračunu po formuli v Prilogi I.F.III namesto indeksa kakovosti uporabi zadnje ocene programov, pridobljene pred začetkom veljavnosti tega akta, faktorji institucionalne evalvacije pa so vsi enaki 1. K skupni oceni evalviranega področja pri prejemniku prispeva program v deležu FTE pri prejemniku. 

(2) ARIS v prvem pogodbenem obdobju iz 28. člena zakona do 1. junija 2024 objavi razpored evalvacij po področjih. Evalvacije se bodo v tem obdobju izvajale pilotsko in ne bodo imele finančnih posledic

(3) V prvem pogodbenem obdobju pred začetkom izvajanja evalvacij po tem splošnem aktu ARIS pozove prejemnike k navedbi področja iz drugega odstavka 9. člena tega splošnega akta.

(4) Pri izvedbi vsebinskega spremljanja in nadzoru izvajanja stabilnega financiranja na podlagi evalvacij po ERC področjih se lahko upošteva izjemoma tudi druge zaposlene raziskovalce, ki niso člani programskih skupin.

35. člen
(začetek veljavnosti)

Ta splošni akt začne veljati naslednji dan po objavi v Uradnem listu Republike Slovenije.

dr. Zoran Ren,  
Predsednik Upravnega odbora ARIS


Priloge: 
- Priloga 1: Kriteriji, kazalniki, merila, ocena, izračun dodelitve deleža sredstev 
- Priloga 2: Struktura poročila o institucionalni evalvaciji
- Priloga 3: Struktura poročila vpliva
- Priloga 4: Struktura poročila o dosežku
- Priloga 5: Seznam dosežkov



PRILOGA 1: KRITERIJI, KAZALNIKI, MERILA, OCENA, IZRAČUN DODELITVE DELEŽA SREDSTEV

A) KRITERIJI IN KAZALNIKI 

I. Kriterij - Znanstvena odličnost (znanstvena odličnost glede na mednarodne standarde kakovosti raziskav): 

Kazalnika znanstvene odličnosti:
1. Dosežki znanstvene odličnosti;
2. Pomen in perspektiva znanstvenoraziskovalnega dela.

Ocenjevalne skupine uporabljajo kazalnika za ocenjevanje znanstvene odličnosti na podlagi izvirnosti, pomembnosti in točnosti. Ocenjevana enota, t.j. celota organizacijskih enot prejemnika, ki izvajajo evalvirano dejavnost, odda poročilo o dosežkih .


II. Kriterij - Viabilnost (kakovost raziskovalnega oz. institucionalnega okolja) 

Kazalniki viabilnosti:
1. Stopnja nacionalne vpetosti;
2. Stopnja mednarodne vpetosti;
3. Kakovost in dostopnost raziskovalne infrastrukture;
4. Kakovost upravljanja s kadri, kadrovska struktura, vpetost mladih v znanstvenoraziskovalno delo in enake možnosti;
5. Upoštevanje izvajanja odprte znanosti;
6. Učinkovitost ukrepov za prenos znanja;
7. Kakovost komunikacije znanosti;
8. Zunanji viri financiranja;		
9. Kakovost upravne, administrativne strukture, procesov in podpore poslovanju
10. Uspešnost izvajanja usposabljanja MR:
· delež uspešno zaključenih usposabljanj, tj. zagovor doktorata
· povprečni čas usposabljanja MR za pridobitev doktorata
· znanstveni dosežki MR
· družbenoekonomski dosežki MR.

Za ocenjevanje viabilnosti se uporabljajo navedeni kazalniki ocenjevane enote. Ocenjevana enota odda poročilo o viabilnosti v obliki poročila.

III. Kriterij - Družbeni vpliv 

Kazalnika družbenega vpliva:
1. Poročilo vpliva;		

Ocenjevalne skupine uporabljajo kazalnike za ocenjevanje družbenega vpliva na podlagi vpliva, spremembe ali koristi za: ozaveščenost, sposobnost, uspešnost; pri občinstvu, skupnosti, državljanih, organizacijah in posameznikih; na kateri geografski ravni (regionalno, nacionalno ali mednarodno). Ocenjevana enota odda poročilo o družbenem vplivu.


B) MERILA

	KAZALNIK
	MERILA
	OPOMBA

	1.1 Dosežki znanstvene odličnosti
	Kakovost dosežka raziskovalne odličnosti
	Za posamezne dosežke in poročilo perspektive znanstvenoraziskovalnega dela (Priloga 1) se uporabljajo ocene iz točke E

	1.2 Pomen in perspektiva znanstvenoraziskovalnega dela
	Konceptualna utemeljenost, kakovost in dosegljivost znanstvenoraziskovalnega dela predstavljena v poročilu perspektivnosti glede na strateške in dolgoročne cilje RO iz pogodbe o stabilnem financiranju
	

	2.1 stopnja nacionalne vpetosti
	Vključenost raziskovalcev ocenjevane enote v nacionalno znanstvenoraziskovalno dejavnost. To vključuje raziskovalne projekte, glavni urednik in članstvo v uredništvih znanstvenih revij, nagrade, priznanja, članstvo v akademij znanosti in umetnosti,
članstvo v znanstvenih združenjih
	Ocenjevanje temelji na poročilu o viabilnosti (Priloga 1) in se ocenjuje v skladu s točko E. Poročilo vsebuje vse podatke iz posameznih kazalnikov. 

	2.2 stopnja mednarodne vpetosti
	Vključenost raziskovalcev ocenjevane enote v mednarodno znanstvenoraziskovalno dejavnost. To vključuje raziskovalne projekte in programe EU, druge mednarodne raziskovalne in razvojne programe, glavni urednik in članstvo v mednarodnih uredništvih znanstvenih revij, nagrade, priznanja, članstvo v akademij znanosti in umetnosti,
članstvo v znanstvenih združenjih
	Ocenjevanje temelji na poročilu o viabilnosti (Priloga 1) in se ocenjuje v skladu s točko E. Poročilo vsebuje vse podatke iz posameznih kazalnikov. 


	2.3. Kakovost in dostopnost raziskovalne in infrastrukture
	Kakovost raziskovalne opreme, potrebno za izvajanje raziskovalnega programa in dostopnost raziskovalne opreme in infrastrukture, potrebne za izvajanje raziskovalnega program

	

	2.4. Kakovost upravljanja s kadri, kadrovska struktura, vpetost mladih v znanstvenoraziskovalno delo in enake možnosti
	Sposobnost kakovostnega ravnanja s človeškimi viri, kadrovske strategije za optimizacijo razvoja znanstvenoraziskovalnega osebja, vpetost mladih raziskovalcev v znanstvenoraziskovalno delo ocenjevane enote, spremljanje politike enakih možnosti 
	

	2.5. Upoštevanje izvajanja odprte znanosti
	Odprti raziskovalni podatki, razvita odprtokodna programska oprema, zgodnja in odprta delitev rezultatov raziskav, sodelovanje v odprtih postopkih medsebojnega ocenjevanja, objavljanje v odprtem dostopu.
	

	2.6. Učinkovitost ukrepov za prenos znanja
	Kakovost  in številnost procesov, v katerem zaposleni ali delodajalci delijo svoje sposobnosti, informacije, izkušnje ali ideje z drugimi oddelki ali drugimi posamezniki
	

	2.7. Kakovost komunikacije znanosti
	Kakovost komuniciranja znanstvene vednosti v javnosti
	

	2.8. Zunanji viri financiranja
	Podatki o zunanje pridobljenih sredstvih za izvajanje znanstvenoraziskovalne dejavnosti ocenjevane enote v obdobju ocenjevanja.
	

	2.9. Kakovost upravne, administrativne strukture, procesov in podpore poslovanju
	Potrebno znanstveno in kadrovsko strokovno znanje za uresničitev znanstvenoraziskovalnega dela (kadrovska strategija, organizacijska politika in inovacije, odgovornost, prenos znanja)
	

	3.1 Poročilo vpliva
	Kakovost poročanih družbenih vplivov
	Za posamezna poročila vpliva se uporabljajo ocene iz točke E, s katerimi se določi  kakovostni profila 


C) STRUKTURA POROČILA ZA KRITERIJ VIABILNOSTI

	Institucija
	

	Ocenjevana enota
	

	Nacionalna in mednarodna vpetost
	

	Infrastruktura
	

	Odprta znanost
	

	Prenos znanja in komuniciranje znanosti
	

	Viri financiranja
	

	Upravljanje s kadri in vodenje
	




D) STRUKTURA POROČILA ZA POMEN IN PERSPEKTIVO ZNANSTVENORAZISKOVALNEGA DELA

	Institucija 
	

	Ocenjevana enota in osebje
	

	Opis znanstvenoraziskovalne dejavnosti v preteklih šestih letih - Opis doseganj strateških, dolgoročnih in razvojnih ciljev prejemnika na področju
	

	Perspektiva - Načrt in cilji izvajanja znanstvenoraziskovalne dejavnosti za naslednjih šest let - konceptualna utemeljenost, kakovost in doseg ciljev in strategij ocenjevane enote
	



E) OCENA

Ocene za evalvacijo institucij in raziskovalnih področij. Pri institucionalni evalvaciji je ocenjevana enota celotna raziskovalna organizacija.

	OCENA
	MERILA 

	
	Raziskovalna odličnost
	Viabilnost
	Družbeni vpliv

	A - odlično
	Kakovost, ki je vodilna na svojem področju in sicer glede na izvirnost, pomembnost in točnost
	Podporno okolje, ki je izvrstno pripravljeno za znanstvenoraziskovalne izzive glede na vitalnost in vzdržnost
	Domet in pomen družbenega vpliva je izstopajoč

	B - zelo dobro
	
Kakovost, ki je prepoznana na svojem področju in sicer glede na  izvirnost, pomembnost in točnost 
	Podporno okolje, ki je zelo dobro pripravljeno za znanstvenoraziskovalne izzive glede na vitalnost in vzdržnost

	Domet in pomen družbenega vpliva je prepoznan

	C - solidno
	Kakovost, ki je sprejemljiva na svojem področju in sicer glede na  izvirnost, koherentnost in konsistentnost

	Podporno okolje, ki je sprejemljivo pripravljeno za znanstvenoraziskovalne izzive  glede na vitalnost in vzdržnost
	Domet in pomen družbenega vpliva je zaznan

	D - nezadostno
	Kakovost ne dosega standardov na svojem področju glede na  izvirnost, koherentnost in konsistentnost
	Podporno okolje ne ustreza standardom za spoprijemanje z znanstvenoraziskovalnimi izzivi
	Domet in pomen družbenega vpliva nista zaznana





F) IZRAČUN DODELITVE DELEŽA SREDSTEV

I. PROFIL KAKOVOSTI: V splošnih profilih kakovosti je prikazan delež raziskovalne dejavnosti v predloženi vlogi, ki ustreza opredelitvam na vsaki ravni z oceno A, B, C ali D, ki se pri izračunu profila kakovosti pretvorijo v 4, 3, 2 ali 1. Ocenjevane enote pridobijo splošni profil kakovosti z ocenjevanjem treh kazalnikov – znanstvena odličnost, viabilnost in družbeni vpliv. Končna ocena je obtežena vsota treh kazalnikov in sicer za znanstveno odličnost (0,5), viabilnost (0,25) in družbeni vpliv (0,25). Ocena posameznih kazalnikov se zaokroži navzgor na 0,01.
II. IZRAČUN OCENE KAKOVOSTI: Pri izračunu se upošteva profil (kriteriji znanstvena odličnost, viabilnost in družbeni vpliv), FTE in utež ocene kakovosti (A obtežena s 4, B obtežena z 2, C obtežena z 1, D obtežena z 0); FTEp = FTE področja P pri prejemniku. Q = indeks kakovosti (Qi(p) = kakovost po vseh področjih institucije, Qp = kakovost po področjih), X = delež FTE glede na prejeto oceno kakovosti (∑ XP=1, P=A,B,C,D), Wd = delež kazalnika dosežkov (75 %), Y = ocena kazalnika perspektive raziskovanja znanstvene odličnosti, Wp = delež kazalnika perspektive (25 %),  Z = ocena viabilnosti ocenjevane enote, N = delež FTE pri prejeti oceni družbenega vpliva (∑ NP=1, P=A,B,C,D), , 

III. IZRAČUN SREDSTEV
A. Indeks kakovosti institucije na področju P:
Qp = ([XA * 4 + XB * 2 + XC * 1 + XD * 0] * Wd + Y * Wp) * 0,5 + (Z) * 0,25 + [NA * 4 + NB * 2 + NC * 1 + ND * 0] * 0,25

B. Indeks kakovosti institucije po panelih je uteženo povprečje po panelih:
Qi(P) = (∑ Qp* FTEp )/∑ FTEp 

C. Institucija z največjim indeksom Q'i(P) =Qmax dobi faktor 1, vse ostale pa faktor fi, ki je enak razmerju njenega indeksa proti Qmax (fi = Qi/Qmax). Vsaka institucija dobi nazaj delež fi vloženih sredstev, preostanek vloženih sredstev pa se deli sorazmerno vloženemu deležu.









PRILOGA 2: STRUKTURA POROČILA O EVALVACIJI 

Poročilo o evalvaciji mora vsebovati oceno delovanja prejemnika na naslednjih področjih:
1. Doseganje ciljev iz pogodbe o stabilnem financiranju (iz načrta prejemnika stabilnega financiranja);
2. Znanstvena odličnost;
3. Širši strokovni, družbeni in gospodarski vpliv delovanja prejemnika;
4. Kakovost raziskovalnega institucionalnega okolja;
5. Druge aktivnosti znanstvenoraziskovalne dejavnosti prejemnika;
6. Aktivnostih na področju RSF;
7. Aktivnosti na področju PNR.




PRILOGA 3: STRUKTURA POROČILA VPLIVA


	Vpliv:

	     Povzetek vpliva: Povzetek vsebine vpliva.

	     Podrobnosti o vplivu: Podroben opis nastalega vpliva na družbo. Poročila vpliva lahko prikazujejo družbeni vpliv na različnih področjih (politični, pravni, zdravstveni, kulturni, tehnološki, družbeni, ekonomski, okoljski vpliv), zberejo in predlagajo jih prejemniki v primernem številu glede na velikost ocenjevanega področja prejemnika v FTE.

	     Reference vpliva: Navedba referenc glede doseženega vpliva (dokumentacija, ki dokazuje obstoj nastalega vpliva, študije, objave, zakoni).

	Raziskave:

	     Podrobnosti o raziskavah: Podroben opis raziskav, ki so vpliv omogočile.


	     Reference raziskave: Navedba referenc glede izvedenih raziskav (članki, citati, druge objave).




Primere poročil vpliva (impact studies) najdemo na spletnih straneh REF in NWO.


PRILOGA 4: STRUKTURA POROČILA O DOSEŽKU

	A

	Institucija: 

	Ocenjevana enota:

	Naslov dosežka: naslov članka in avtorji

	Obdobje (Datum dosežka?):

	Sodelujoči prijavitelja pri raziskovanju: 

	Izpostavljeni raziskovalec pri prijavitelju:

	

	

	B

	Povzetek dosežka:

	Pomen in perspektiva:

	CobissID ali druge reference:







PRILOGA 5: SEZNAM DOSEŽKOV

I. DOSEŽKI ZNANSTVENE ODLIČNOSTI so med drugim:

1. Znanstveni članki;
2. Recenzije objavljanje v znanstvenih publikacijah;
3. Znanstvene monografske publikacije;
4. Drugi dokumentirani dosežki;
5. Samostojni znanstveni sestavki;
6. Poglavja v monografskih publikacijah;
7. Znanstveni prispevek v zborniku;
8. Uredništvo tematskih številk;
9. Uredništvo posebnih številk;
10. Zaključena znanstvena zbirka raziskovalnih podatkov;
11. Patenti;
12. Nova sorta;
13. Poročilo po naročilu;
14. Znanstveni prispevki na konferencah, objavljenih v zbornikih recenziranih znanstvenih prispevkov;
15. Predavanja na znanstvenih konferencah;
16. Organizacija znanstvenih konferenc;
17. Ostali znanstveni dosežki;
18. Znanstveni filmi, znanstvena zvočna ali video publikacija;
19. Oblikovani izdelki in načrti;
20. Prevodi znanstvenih del;
21. Znanstveni slovar, enciklopedija, leksikon;
22. Urednik temeljnega znanstvenega slovarja in terminološkega slovarja;
23. Model;
24. Drugi dosežki iz spiska bibliografskih meril znanstvene uspešnosti (Priloga Metodologije ocenjevanja prijav v postopkih (so)financiranja znanstvenoraziskovalne dejavnosti).

II. DOSEŽKI DRUŽBENEGA VPLIVA so med drugim:

1. Znanstveni, strokovni in poljudni članki;
2. Znanstvene in strokovne monografske publikacije;
3. Objavljen znanstveni in strokovni prispevek na konferenci;
4. Recenzija, prikaz knjige, kritika;
5. Doktorska disertacija;
6. Mentorstvo in somentorstvo pri doktorskih disertacijah, magistrskih, specialističnih in diplomskih delih;
7. Predavanje na znanstveni ali strokovni konferenci;
8. Predavanje na tuji univerzi ali inštitutu;
9. Predgovori;
10. Prevodi znanstvenih ali strokovnih del;
11. Učbeniki;
12. Slovar, enciklopedija, leksikon, priročnik, atlas, zemljevid;
13. Znanstveni ali strokovni film, videoposnetek ali zvočni posnetek;
14. Razstava;
15. Umetniško delo ali poustvaritev;
16. Radijski ali televizijska oddaja, podkast, intervju, novinarska konferenca;
17. Radijski ali TV-dogodek;
18. Intervju;
19. Programska oprema;
20. Patentna prijava;
21. Spletne strani;
22. Katalog razstave;
23. Znanstveni ali strokovni film, videoposnetek ali zvočni posnetek;
24. Dokumentarni film;
25. Model;
26. Izvedensko mnenje, arbitražna odločba;
27. Projektna dokumentacija;
28. Drugi dosežki iz spiska bibliografskih meril, ki zaobjemajo vse dosežke znanstvene in strokovne uspešnosti (Priloga Metodologije ocenjevanja prijav v postopkih (so)financiranja znanstvenoraziskovalne dejavnosti).

